Til dunkereiere Maura 16.05.2022

# Invitasjon til Dunker-ringen og avlsrådets samling på Maurvangen

Vi har på bakgrunn av jaktprøvesesongen 2021/2022, og utstillingssesongen 2021. gleden av å invitere deg og din hund til årets mønstring/fremvisning av dunkere i forbindelse med Dunker-ringens årsmøte og samling 11. og 12. juni 2022 på Maurvangen, Vågå.

Følgende grupper av hunder/eiere er invitert:

**Nye jaktprøvepremierte dunkere 2021/22-sesongen, nye jaktchampioner, beste dunkere ved Damekampene 2021, beste dunker ved hvert DM 2021, NM-deltakere 2021, deltakere på Dunkerpokalprøven 2021, vinnerne av ungdomsprisen, deltagere på Debutantmesterskapet, årets dunkere og årets dunkere under 3 år, årets revedunker og dunkere berettiget avlsdiplomer.**

Mønstringen/fremvisningen vil bli avholdt **lørdag 11. juni med start kl. 16.00.**

I år invitererer vi i tillegg alle unghundene født i 2019, 2020 og 2021 til samlinga for framvisning. Denne delen av arrangementet vil foregå rett etter mønstringa av hundene nevnt i opplistingen foran. For å kunne forberede denne seansen ber vi om forhåndspåmelding av unghundene med mail til Erik Brokerud e.brokerud@gmail.com

Dunker-ringens årsmøte starter lørdag kl. 12.30, og etterfølges av orientering fra avlsrådet. Deretter holder genetiker Frode Lingås en orientering om den pågående helseundersøkelsen for dunker. Lørdag kveld blir det som vanlig sosialt samvær På Maurvangen.

Innkallingen til årsmøtet og invitasjonen til unghundframvisningen er lagt ut på Dunker-ringens hjemmeside [www.dunkerringen.org](http://www.dunkerringen.org)

Søndag 12. juni arrangeres samlingsutstillingen i regi av Vestoppland Harehundklubb. Meld gjerne på dunkeren din til utstillingen. Det gjøres på vanlig måte på hjemmesiden til Norsk Kennel Klub: [www.nkk.no](http://www.nkk.no) Påmeldingsfristen er **28. mai**. Jan Rennesund dømmer.

**Møt opp med din dunker og gjør dette til en festsamling for rasen!**

**Vel møtt!**

Med vennlig hilsen

Styret i Dunker-ringen Avlsrådet for dunker